ऐसे में प्रिवेंटिव मेडिसिन का विकल्प उपलब्ध होगा। अभी जीन की कूट भाषा को समझ रहे वैज्ञानिकों के लिए भविष्य में इनकी खराबियों को दुरुस्त करना या इन्हें ट्रांसप्लांट करना भी कोई मुश्किल काम नहीं होगा। बेशक इस दिशा में अभी भारत में शुरुआत भर हुई है, लेकिन अब तक दुनिया में जीन थेरैपी पर जितना भी काम हुआ है, भारत उसमें थोड़ा ही पीछे है। लेकिन भारत की आनुवांशिकीय विविधता ऐसी है जिसकी जेनेटिक मैपिंग के नतीजे पूरी दुनिया के लिए उपयोगी हो सकते हैं।